Սերհան Սերհան

Սերհան Բիշարա Սերհան (, , ), հակասիոնիստ, պաղեստինցի, հայտնի է նրանով, որ 1968 թվականի հունիսի 5-ին գնդակահարել Է ԱՄՆ նախագահի թեկնածու Ռոբերտ Քենեդիին։ 1969 թվականին դատապարտվել է մահապատժի, հետագայում դատավճիռը մեղմացվել է մինչև ցմահ ազատազրկում։

Մանկություն և պատանեկություն 
Սերհան Սերհանը ծնվել է 1944 թվականի մարտի 19-ին Երուսաղեմում՝ քրիստոնյա պաղեստինցիների բարեկեցիկ ընտանիքում։ Նրա հայրը՝ Բիշարա Սերհանը, եղել է քաղաքային ջրամատակարարման ծառայության բարձր վարձատրվող աշխատակից։ 1948 թվականից հետո՝ արաբա-իսրայելական պատերազմի հետևանքով, Սերհանի նյութական վիճակը կտրուկ վատացել է։ 1956 թվականին, երբ 12 տարեկան էր, ընտանիքը գաղթել է Ամերիկա։

Ռոբերտ Քենեդու սպանություն 
1968 թվականի հունիսի 4-ի լույս 5-ի գիշերը գրեթե կեսգիշերից անմիջապես հետո Ռոբերտ Քենեդին թիկնապահների հետ գտնվել է Լոս Անջելեսի Ambassador հյուրանոցում, որտեղ ելույթ է ունեցել և ուղևորվել մեկ այլ դահլիճ, որտեղ պատրաստվում էր մամուլի ասուլիս տալ։ Թեև նախագահի թեկնածուն շրջել է խոհանոցային տարածքներով, ձեռք սեղմել ցանկացողների ամբոխը սեղմվել է նրա մոտ։ Այդ պահին Սերհանը կրակ է բացել 22 մմ տրամաչափի ատրճանակից։ Ռոբերտ Քենեդին երեք գնդակից վիրավորվել է, որոնցից մեկը գլխին, և 26 ժամ անց մահացել հիվանդանոցում։ Եվս 5 մարդ ստացել է ոչ մահացու վնասվածքներ։

Սիրհանը ձերբակալվել է հանցագործության վայրում։ Դատավարության ընթացքում հայտարարություն է արել, որը այդ մասին մտածել է 20 տարեկանում (1968 թվականին Սերհանը 24 տարեկան էր), բայց հետագայում հրաժարվել է այդ խոսքերից և հայտարարել, որ ոչինչ չի հիշում կրակոցների պահի մասին։ Նա մեղավոր է ճանաչվել և դատապարտվել մահապատժի, բայց 1972 թվականին Կալիֆոռնիայի Գերագույն դատարանը հակասահմանադրական է ճանաչել մահապատիժը, և Սերհանի դատավճիռը մեղմացվել է մինչև ցմահ ազատազրկում։ Այդ ժամանակից ի վեր նա 16 անգամ պայմանական վաղաժամկետ ազատման խնդրագրեր է ներկայացրել, սակայն դրանք բոլորը մերժվել են։ Միայն 50 տարվա ազատազրկումից հետո՝ 2021 թվականի օգոստոսի 27-ին, նրա հերթական միջնորդությունը բավարարվել է։ Դատախազությունը նաև հաշվի է առել այն, որ պայմանական վաղաժամկետ ազատման հանձնաժողովի հասցեին զգալի քանակությամբ նամակներ են ստացվել (այդ թվում՝ Ռոբերտ Քենեդիի որդուց)՝ ի պաշտպանություն 77-ամյա Սերհանի։ Այնուամենայնիվ, Ռոբերտ Քենեդիի վեց մյուս երեխաները դեմ են արտահայտվել որոշմանը, և միջնորդությունը մերժվել է նահանգի նահանգապետի կողմից 2022 թվականի հունվարին։

Ծանոթագրություններ

Արտաքին հղումներ 
 
 

Երուսաղեմ քաղաքում ծնվածներ
Մահապատժի դատապարտվածներ
20-րդ դարի հանցագործներ
Ամերիկացի մարդասպաններ
Հակասիոնականություն
Ցմահ դատապարտվածներ
Ամերիկացի հանցագործներ
Ազգայնականներ
Կալանավորներ և ձերբակալվածներ
Ամառային երիտասարդական վիքիճամբարի հոդվածներ